Forelsket 87

Forelsket 87 er en føljetongserie i sju deler som gikk som en del av ungdomsmagasinet Blikkbåx på NRK i 1987.  Manus var basert på ideer fra ulike norske ungdomsskoleklasser, og handlingen tar for seg forelskelse og kjærlighet blant en gjeng unge tenåringer. Temamusikken som ble brukt er Tsjajkovskijs Romeo og Julie (også kjent som kyssemusikken i The Sims). Serien inneholdt ellers mye av datidens populærmusikk, inkludert sanger av Madonna, Prince og George Michael.

Serien ble vist i reprise, utenom Blikkbåx, romjulen 1988, og finnes tilgjengelig i NRK nett-tv.

De fleste skuespillerne er plukket ut fra frivillige audition-runder.

 Handling 
Vi møter en gjeng ungdommer som nettopp har begynt på ungdomsskolen og som alle strever med kjærlighet og forelskelse på forskjellig vis:

Morten blir forelsket ved første blikk når han ved et uhell kjører ned Stine med sykkelen sin. Stine synes egentlig at Morten også er søt, men nervøsitet og gjentatte misforståelser kommer stadig i veien for dem...

Mortens lillesøster Marianne er forelsket i brorens kamerat, Anders. Hun ser seg nødt til å dikte opp unnskyldninger om at broren er opptatt slik at Anders skal legge merke til henne istedenfor...

Annette er helt fortapt i Ole, og han er egentlig like forelsket i henne. Det er bare det at han vet ikke hvordan han skal oppføre seg. Hver gang Annette er i nærheten blir Ole stiv som en stokk, kommer ikke på noe å si, og våger ikke å se på henne...

Mattis har falt for Joyce, en jente som nettopp har flyttet inn i samme oppgang som ham. De blir fort et par, men vietnamesiskfødte Joyce plages av to bøllete gutter...

Den eneste i gjengen som ikke er forelsket er Wenche, som i stedet gir kjærlighetsråd til venninnene og leker Kirsten Giftekniv. Selv har Wenche bare vært forelsket én eneste gang - i Geir som hun gikk i klasse med, men som flyttet til Thailand...

 Medvirkende 
Anne Thoresen – Stine
David Brambani – Morten
Iselin Theien Andreassen – Annette
Ingvild Marie Jenssen – Wenche
Eivind Borgeteien – Mattis
Hans Peter Rundqvist – Ole
Pål Aaserudseter – Anders
Carina Schie – Marianne
Ran Aamodt – Joyce
Lars Kristian Groth – Geir
Kari-Ann Grønsund – Stines mor
Gaute Gjelsten – GuttormThomas Klevenberg – Knut Roger
Nicolai Bech – Bølle
Jon Fabritius – Bølle
Arne Aas – Lærer
Lillian Lydersen – Bibliotekar
Bill Mulholland – Joyces far
Morten Fridstrøm – Bladselger
Bjørn Rype – Snackbarekspeditør
Charlotte Frydenlund – Butikkdame
Cecilie Wøien – Dame i bil
Elever ved Tåsen skole

 Bak kamera 
Foto: Dagfinn Torgersen
Redigering: Anne Rognerud
Tegninger: Bjørn Ousland
Produksjonsleder: Sissel Helle Birkelund
Regi: Morten Fridstrøm

 Sanger 
Følgende sanger ble brukt i serien:

"Who's That Girl" av Madonna
"Heartbeat" av Don Johnson
"Kiss" av Prince
"Wishing Well" av Terence Trent D'Arby
"When a Man Loves a Woman" av Percy Sledge
"Faith" av George Michael
"Alone" av Heart
"Too Shy to Say" av Stevie Wonder
"Happy New Year" av ABBA

Referanser

Eksterne lenker

Kategori:Norske ungdomsserier
Kategori:TV-produksjoner på NRK
Kategori:Romantiske TV-serier
Kategori:Norske TV-produksjoner fra 1980-årene